CELEX: 52011PC0591
Language: sk
Date: 2011-09-29
Title: Návrh ROZHODNUTIE RADY ktorým sa určuje pozícia, ktorú má Európska únia zaujať k návrhom na zmeny a doplnenia príloh č. I a II k dohovoru o ochrane sťahovavých druhov voľne žijúcich živočíchov na desiatom zasadnutí Konferencie zmluvných strán

|

52011PC0591

Návrh ROZHODNUTIE RADY ktorým sa určuje pozícia, ktorú má Európska únia zaujať k návrhom na zmeny a doplnenia príloh č. I a II k dohovoru o ochrane sťahovavých druhov voľne žijúcich živočíchov na desiatom zasadnutí Konferencie zmluvných strán  /* KOM/2011/0591 v konečnom znení - 2011/0252 (NLE) */  

	DÔVODOVÁ SPRÁVA1. Cieľom Dohovoru o ochrane sťahovavých druhov voľne žijúcich živočíchov (takisto známy ako CMS alebo Bonnský dohovor) je chrániť suchozemské a morské druhy sťahovavých živočíchov a sťahovavých vtákov v celej oblasti ich rozšírenia. Táto medzivládna zmluva bola uzatvorená pod záštitou Programu Organizácie Spojených národov pre životné prostredie a týka sa ochrany voľne žijúcich živočíchov a biotopov v celosvetovom meradle. Európska únia je zmluvnou stranou CMS od 1. novembra 1983[1].2. Sťahovavé druhy, na ktoré sa má vzťahovať ochrana, sú uvedené v prílohách č. I (Ohrozené sťahovavé druhy) a č. II (Sťahovavé druhy, ktoré majú byť predmetom dohôd) k dohovoru.3. Konferencia zmluvných strán je rozhodovacím orgánom dohovoru s právomocami posudzovať stav ochrany sťahovavých druhov a následne meniť a dopĺňať prílohy č. I a II k dohovoru.4. Podľa článku 9 dohovoru môže návrh na zmenu a doplnenie podať každá zmluvná strana. Všetky zmeny a doplnenia príloh nadobudnú platnosť pre všetky zmluvné strany deväťdesiat dní po zasadnutí Konferencie zmluvných strán, na ktorom boli prijaté, s výnimkou tých zmluvných strán, ktoré uplatnia výhrady.5. Desiate zasadnutie Konferencie zmluvných strán dohovoru sa uskutoční 20. až 25. novembra 2011 v Bergene (Nórsko). Zmluvné strany dohovoru predložili v rámci prípravy tohto zasadnutia návrhy na ochranu niekoľkých nových druhov prostredníctvom zmeny a doplnenia príloh č. I a II k dohovoru.6. Dva z týchto návrhov pripravila Európska únia a predložila ich sekretariátu dohovoru v zmysle požiadaviek rozhodnutia Rady[2]. Z posúdenia týchto návrhov vyplýva, že sú v súlade s cieľmi smernice o vtákoch[3] a nariadenia o ochrane druhov voľne žijúcich živočíchov a rastlín reguláciou obchodu s nimi[4]. Preto by Únia mala aktívne podporovať prijatie týchto vlastných návrhov.7. Ostatné zmluvné strany predložili šesť návrhov zmien a doplnení príloh č. I a II. Ani jeden z týchto návrhov týkajúcich sa ochrany druhov vtákov alebo cicavcov si nevyžaduje zmenu práva Únie. Návrhy týkajúce sa druhu rýb Manta birostris by si na zabezpečenie ochrany tohto druhu vyžadovali zmenu právnych predpisov Únie o ochrane a udržateľnom využívaní rybolovných zdrojov podľa Spoločnej rybárskej politiky. Únia by mala tieto návrhy podporovať na základe týchto argumentov: (1) zaradenie týchto druhov je vedecky podložené, (2) návrhy prispejú ku konzistentnosti medzi vnútornými a vonkajšími opatreniami Únie a 3) Únia sa zaviazala k medzinárodnej spolupráci v oblasti ochrany biodiverzity.8. Je preto potrebné, aby Rada prijala rozhodnutie s cieľom určiť pozíciu, ktorá sa má v mene Únie k návrhom zmien a doplnení zaujať na desiatom zasadnutí Konferencie zmluvných strán.2011/0252 (NLE)NávrhROZHODNUTIE RADYktorým sa určuje pozícia, ktorú má Európska únia zaujať k návrhom na zmeny a doplnenia príloh č. I a II k dohovoru o ochrane sťahovavých druhov voľne žijúcich živočíchov na desiatom zasadnutí Konferencie zmluvných stránRADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 192 ods. 1 v spojení s jej článkom 218 ods. 9,so zreteľom na návrh Komisie[5],keďže:1.  Európska únia ako zmluvná strana Dohovoru o ochrane sťahovavých druhov voľne žijúcich živočíchov[6] môže predkladať návrhy zmien a doplnení príloh k dohovoru, ktoré obsahujú zoznam chránených druhov.2.  Konferencia zmluvných strán je rozhodovacím orgánom dohovoru a k právomociam, ktoré jej boli zverené, patrí aj právomoc hodnotiť stav ochrany sťahovavých druhov a následne zmeniť a dopĺňať prílohy č. I a II k dohovoru.3.  V súlade s článkom 11 Bonnského dohovoru zmena a doplnok príloh nadobudne platnosť pre všetky zmluvné strany deväťdesiat dní po zasadnutí Konferencie zmluvných strán, na ktorom boli prijaté, s výnimkou tých zmluvných strán, ktoré uplatnia výhrady.4.  V rámci prípravy na desiate zasadnutie Konferencie zmluvných strán, ktoré sa bude konať v Bergene (Nórsko) od 20. do 25. novembra 2011, Únia oznámila sekretariátu dohovoru návrhy[7] na zmenu a doplnenie prílohy č. I s cieľom zaradiť do nej druhy Falco cherrug a Falco vespertinus.5.  Aj ostatné zmluvné strany dohovoru predložili návrhy na ochranu niekoľkých nových druhov prostredníctvom zmeny a doplnenia príloh č. I a II k dohovoru.6.  Únia by mala podporovať tieto návrhy, keďže sú vedecky podložené, v súlade s právnymi predpismi Únie a jej záväzkom k medzinárodnej spolupráci na ochranu biodiverzity vyplývajúcim z článku 5 Dohovoru OSN o biologickej diverzite[8], ako aj rozhodnutiami prijatými Konferenciou zmluvných strán uvedeného dohovoru, a to predovšetkým s celkovým cieľom odsúhlaseným na jej desiatom zasadnutí: „do roku 2020 predísť vyhynutiu druhov, ktoré sú už teraz ohrozené, a zlepšiť a uchovať stav ochrany najmä tých druhov, v prípade ktorých bol zaznamenaný najväčší úbytok.“7.  Ani jeden z návrhov zmien a doplnení týkajúcich sa druhov vtákov alebo cicavcov si nevyžaduje zmenu práva Únie.8.  Návrhy týkajúce sa druhu rýb Manta birostris by si na zabezpečenie ochrany tohto druhu vyžadovali zmenu právnych predpisov Únie o ochrane a udržateľnom využívaní rybolovných zdrojov podľa Spoločnej rybárskej politiky.9.  Vzhľadom na to, že Dohovor o ochrane sťahovavých druhov voľne žijúcich živočíchov patrí aj do právomoci Únie, aj do právomoci členských štátov, by Komisia a členské štáty mali v záujme dosiahnutia jednotného vystupovania Únie na medzinárodnej úrovni úzko spolupracovať na prijatí zmien a doplnení príloh k dohovoru.PRIJALA TOTO ROZHODNUTIE:Jediný článokNa desiatom zasadnutí Konferencie zmluvných strán Dohovoru o ochrane sťahovavých druhov voľne žijúcich živočíchov Komisia zaujme k návrhom zmien a doplnení príloh č. I a II k dohovoru túto pozíciu Únie:10.  Komisia sa týmto oprávňuje podporiť zaradenie týchto druhov do prílohy č. I:11.  Falco cherrug12.  Falco vespertinus13.  Numenius madagascariensis;14.  Numenius tahitiensis;15.  Manta birostris;16.  Komisia sa týmto oprávňuje podporiť zaradenie týchto druhov do prílohy č. II:17.  Ovis ammon;18.  Dolichonyx oryzivorus;19.  Manta birostris.V BruseliZa Radupredseda [..] [1] Rozhodnutie Rady 82/461/EHS z 24. júna 1982 o uzavretí Dohovoru o ochrane sťahovavých druhov voľne žijúcich živočíchov, Ú. v. ES L 210, 24.6.1982, s. 10.[2] Rozhodnutie Rady, ktorým sa Európska komisia oprávňuje predložiť v mene Európskej únie návrh na zmenu a doplnenie prílohy č. I k dohovoru o ochrane sťahovavých druhov voľne žijúcich živočíchov na desiatom stretnutí Konferencie zmluvných strán (prijaté 23. júna 2011 písomným postupom) (doc. 11078/11 ENV 432).[3] Smernica Európskeho parlamentu a Rady 2009/147/ES z 30. novembra 2009 ochrane voľne žijúceho vtáctva, Ú. v. EÚ L 20, 26.1.2010, s. 7.[4] Nariadenie č. 338/97/ES z 9. decembra 1996 o ochrane druhov voľne žijúcich živočíchov a rastlín reguláciou obchodu s nimi, Ú. v. ES L 61, 3.3.1997. s. 1.[5] Ú. v. EÚ C [...], [...], s. [...].[6] Rozhodnutie Rady 82/461/EHS z 24. júna 1982 o uzavretí Dohovoru o ochrane sťahovavých druhov voľne žijúcich živočíchov, Ú. v. ES L 210, 24.6.1982, s. 10.[7] Návrhy prijaté rozhodnutím Rady, ktorým sa Európska komisia oprávňuje predložiť v mene Európskej únie návrh na zmenu a doplnenie prílohy č. I k dohovoru o ochrane sťahovavých druhov voľne žijúcich živočíchov na desiatom zasadnutí Konferencie zmluvných strán (prijaté 23. júna 2011 písomným postupom) (doc. 11078/11 ENV 432).[8] Rozhodnutie Rady 93/626/EHS z 25. októbra 1993 o uzavretí Dohovoru o biologickej diverzite, Ú. v. ES L 309, 13.12.1993, s. 1.